ועדת החוקה, חוק ומשפט, כנסת 20, פרוטוקול מספר 515, 2018-01-01 11:00

ניסן סלומינסקי: בוקר טוב או צהריים טובים, אנחנו עוברים להצעת חוק הבחירות לכנסת (תיקון – החלפות בוועדות קלפי בין אזורי בחירות), התשע"ז-2017, תיקון שהוא חשוב.

ניסן סלומינסקי: ככה זה בחיים, זה מתנהל כך, אפשר שיתנהל כך וטוב שיתנהל כך, אז אנחנו שמחים.

ניסן סלומינסקי: אני מבקש בדרך כלל ממי שמופיע ראשון במגישים, וזה משה גפני, להציג את הנושא.

משה גפני: תודה רבה, אדוני היושב-ראש, זאת הצעת חוק של החלפות בוועדות קלפי בין אזורי בחירות.

משה גפני: העיקר זה הצעה טכנית, אבל על ההצעה הזאת חתומים כל נציגי המפלגות, להוציא את מרצ, שאני לא יודע למה בסוף הם לא הוחתמו, אבל מוסי רז אמר לעוזר שלי, למשה שיפמן, שגם הם תומכים בחוק הזה.

משה גפני: מדובר על האפשרות, כשהיום אין אפשרות, להעביר בתוך ועדת קלפי נציגים.

משה גפני: אם יש למפלגה שלך נציגים ואתה מבקש להיות במקום אחר, ואני רוצה להיות דווקא במקום שממנו יצאת – אם זה נעשה בהסכמה, וזה לא מוריד את היחס של המפלגה לפי מספר המנדטים שלה, זה לא משנה בסך-הכול הכללי את התוצאות – תהיה אפשרות אם יש הסכמה בין שתי מפלגות להחליף בוועדות הקלפי.

משה גפני: זה החוק, והוא חוק שמוסכם על כולם.

ניסן סלומינסקי: עד עכשיו החוק הזה היה קיים בתוך אזור, כשאפשר להחליף בקלפיות.

ניסן סלומינסקי: ועכשיו החוק הזה בא לומר: בוא נפתח את זה לכל המקומות.

ניסן סלומינסקי: "גלובלי", מה שנקרא.

רוברט אילטוב: ישראל היא אזור אחד.

משה גפני: כן, מבלי לשנות את המאזן.

ניסן סלומינסקי: אבל הבנתי שיש שתי התניות, שלעולם בכל קלפי יהיו שלושה נציגים של שלוש מפלגות שונות, ודבר שני, שהשינוי במשקלים - - -

משה גפני: זה ברור.

משה גפני: זה לא משנה את זה.

ניסן סלומינסקי: המשקלים שיהיו, שלא יהיה מצב שבאזור בחירה אחד נניח, בכלל יהדות התורה לא תהיה לגמרי ויהיו רק אחרים.

ניסן סלומינסקי: אלא שהשינוי בסך-הכול אם יעשו, לא יגדל על 10% לכאן או לכאן.

משה גפני: לא אמרתי את זה.

משה גפני: שכחתי.

ניסן סלומינסקי: אז אני אומר.

ניסן סלומינסקי: זה מקובל, המשרדים?

ניסן סלומינסקי: – מקובל.

<דין ליבנה: זה תואם איתנו.

אלעזר שטרן: אני אעיר כמה הערות טכניות.

אלעזר שטרן: התיקון הזה דרש שינויים והתאמות טכניים לחלוטין בכל סעיף 21 לחוק.

אלעזר שטרן: יש לפניכם נוסח משולב.

אלעזר שטרן: אני עוד מעט אקרא את הנוסח המעודכן.

אלעזר שטרן: ברור שזה צריך להיות מבחינה מבנית בצורה טורית.

אלעזר שטרן: זאת אומרת, שלב אחרי שלב.

אלעזר שטרן: בשלב הראשון הוועדה המרכזית קובעת את ההרכב הסיעתי של כלל ועדות הקלפי.

אלעזר שטרן: בשלב השני יושב-ראש הוועדה מרכזית הוא זה שמאשר או לא מאשר בקשות להחלפות בין אזורים, ובשלב השלישי, אחרי שיש גם את ההחלפות בין האזורים, יש החלפה בתוך כל אזור ואזור.

אלעזר שטרן: הניסוח נועד לתת מענה.

אלעזר שטרן: יכול להיות שיצטרכו לעשות לזה הידוק מסוים, אבל בגדול הוא נועד לתת מענה, להראות שמדובר על שלב אחרי שלב.

אלעזר שטרן: נקודה נוספת זה הסמכה של יושב-ראש הוועדה המרכזית לקבוע כללים לביצוע של ההחלפות האלה, כי זה דורש מוועדת הבחירות המרכזית היערכות מבחינת מתי בדיוק מגישים להם את הבקשות להחלפות.

אלעזר שטרן: צריך שיהיו מועדים ברורים עד מתי אפשר להגיש את הבקשות, עד מתי אפשר להכריע בהן, ולעבור לשלב הבא.

אלעזר שטרן: התיקונים שנעשו פה נועדו להתאים את הסעיף לדבר הזה.

ניסן סלומינסקי: זה שאנחנו דנים בנושא זה לא אומר שאנחנו צופים בחירות או-טו-טו.

ניסן סלומינסקי: אנחנו מדברים על הלכתא למשיחא.

ניסן סלומינסקי: כלומר, הלכה שתהיה - - -

אלעזר שטרן: נובמבר 2019.

ניסן סלומינסקי: יהיה כבר מוכן לנובמבר 2019, כי אנחנו אנשים מאורגנים ומסודרים.

ניסן סלומינסקי: בבקשה, תקרא.

אלעזר שטרן: הצעת חוק הבחירות לכנסת (תיקון – החלפות בוועדות קלפי בין אזורי בחירות), התשע"ח-2018 חשוב לי להדגיש שיש פה איזה שינוי מהמצב היום.

אלעזר שטרן: אני מדבר על מה שקורה בתוך אותו אזור.

אלעזר שטרן: היום מי שמאשר את זה זו הוועדה האזורית, בישיבה שבה נוכח היושב-ראש.

אלעזר שטרן: לפי ההצעה זה יהיה אותו דבר בכל הרמות.

אלעזר שטרן: זאת אומרת, מי שמאשר את השינוי זה יושב-ראש הוועדה.

רוברט אילטוב: האזורית.

אלעזר שטרן: כן.

אלעזר שטרן: כשמדובר על החלפה בין אזורים זה יהיה יושב-ראש הוועדה המרכזית, וכשמדובר על החלפה בתוך האזור זה יושב-ראש הוועדה האזורית.

משה גפני: רק סעיף אחד עשיתי.

משה גפני: ..

ניסן סלומינסקי: זה הסעיף האחרון, זה בסדר.

אלעזר שטרן: לכן אמרתי שצריך לעשות התאמות ניסוחיות.

משה גפני: איך שאתם רוצים.

משה גפני: אם תעשו של הוועדה, זה לא יהיה בסטטיסטיקה שלי.

ניסן סלומינסקי: זה יהיה יותר מהר.

אלעזר שטרן: זה אותו דבר.

אלעזר שטרן: פשוט הנוהג שבענייני בחירות בדרך כלל עושים בוועדה.

ניסן סלומינסקי: כשההצעה של הוועדה זה יותר מהר, נכון?

אלעזר שטרן: זה אותו דבר.

אלעזר שטרן: אנחנו בהכנה לקריאה הראשונה כרגע.

אלעזר שטרן: זה עבר בקריאה טרומית בכל מקרה, אז זה לא משנה.

ניסן סלומינסקי: אי-אפשר לקפוץ ישר לקריאה שנייה ולקריאה שלישית?

אלעזר שטרן: לא, לא, לא.

אלעזר שטרן: אין חובה.

אלעזר שטרן: אני מציע את זה, כי זה דבר - - -

משה גפני: זה יכול להיות פרטי.

אלעזר שטרן: זה יכול להיות.

אלעזר שטרן: נכון.

משה גפני: מצביעים על הצעת חוק פרטית.

אלעזר שטרן: אתם רוצים לעשות את זה פרטי או כהצעת חוק מטעם הוועדה?

משה גפני: פרטי.

רוברט אילטוב: כן, כי גם אני יוזם.

רוברט אילטוב: זה יהיה גם בסטטיסטיקה שלי.

משה גפני: אפשר להצביע, היושב-ראש?

ניסן סלומינסקי: מי בעד לאשר את הצעת החוק?

משה גפני: אני בעד.

רוברט אילטוב: אני במקום עודד פורר.

רוברט אילטוב: בעד – פה אחד

ניסן סלומינסקי: הצעת החוק אושרה פה אחד.

ניסן סלומינסקי: תודה רבה.

ניסן סלומינסקי: הישיבה בנושא הזה נעולה.